#

#  ΑΝΑΡΤΗΤΕΑ ΣΤΗ ΔΙΑΥΓΕΙΑ ΚΑΙ

# ΕΛΛΗΝΙΚΗ ΔΗΜΟΚΡΑΤΙΑ ΣΤΟ ΔΙΑΔΙΚΤΥΟ

**ΝΟΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**ΟΙΚΟΝΟΜΙΚΗ ΕΠΙΤΡΟΠΗ**

**Αριθμός Απόφασης 185/2011**

ΑΠΟΣΠΑΣΜΑ

Από το Πρακτικό 14/04-07-2011 της συνεδρίασης της Οικονομικής Επιτροπής του Δήμου Ήλιδας.

**ΘΕΜΑ: Απ’ ευθείας ανάθεση του έργου: Διακοπές παράνομων συνδέσεων με το δίκτυο ομβριων υδάτων Τ. Κ/των Δημοτικής Ενότητας Πηνείας, ψήφιση διάθεση πίστωσης.**

Στην Αμαλιάδα, σήμερα 04-07-2011, ημέρα Δευτέρα και ώρα 13:30 στο Δημοτικό Κατάστημα του Δήμου Ήλιδας, συνήλθε σε τακτική συνεδρίαση η Οικονομική Επιτροπή, ύστερα από τη με αριθμό 23532/14/30-06-2011 έγγραφη πρόσκληση του Προέδρου, που εκδόθηκε και επιδόθηκε νόμιμα στα μέλη της, σύμφωνα με το άρθρο 75 του Ν.3852/10.

Στη συνεδρίαση αυτή ήταν:

 **ΠΑΡΟΝΤΕΣ ΑΠΟΝΤΕΣ**

1. Ζαχαρόπουλος Βασίλειος – Πρόεδρος
2. Χριστόπουλος Ιωάννης - Αντιπρόεδρος
3. Δούλος Παντελής - Μέλος
4. Νικολόπουλος Χρήστος - Μέλος
5. Ντάνασης Χαράλαμπος – Μέλος
6. Παπαδάτος Πέτρος - Μέλος
7. Προκόπης Πέτρος – Μέλος
8. Μπιλίρης Νικόλαος – Μέλος
9. Παναγιωτάρας Παναγιώτης - Μέλος

Αφού διαπιστώθηκε ότι υπάρχει νόμιμη απαρτία, δεδομένου ότι σε σύνολο εννέα (9) μελών βρέθηκαν παρόντα εννέα (9) μέλη και απόντα κανένα (-) μέλος, ο Πρόεδρος κ. Βασίλειος Ζαχαρόπουλος κήρυξε την έναρξη της συνεδρίασης. Τα πρακτικά τηρήθηκαν από το δημοτικό υπάλληλο κ. Ρούτση Χρήστο.

**. . . . . . . .**

Στη συνέχεια της συνεδρίασης ο Πρόεδρος εισηγούμενος το 10ο θέμα της ημερήσιας διάταξης ανέφερε τα εξής:

Θέτω υπόψη σας το αίτημα δαπάνης της Δ/νσης Τεχνικών Υπηρεσιών για την ανάθεση του έργου: Διακοπές παράνομων συνδέσεων με το δίκτυο ομβριων υδάτων Τ. Κ/των Δημοτικής Ενότητας Πηνείας σύμφωνα με το υπ’ αριθμ. 9/2011 τεύχος τεχνικών προδιαγραφών της Τεχνικής Υπηρεσίας του Δήμου, προϋπολογισμού 6.900,00€ συμπεριλαμβανομένου του ΦΠΑ. Το έργο είναι ενταγμένο στο τεχνικό πρόγραμμα και στον προϋπολογισμό τού δήμου έτους 2011, και η δαπάνη του θα καλυφθεί από πιστώσεις εγγεγραμμένες στον Κ.Α. 25.7336.20002 (ΔΕΣ).

Σύμφωνα με το τεύχος των τεχνικών προδιαγραφών το έργο θα εκτελεσθεί με τις εξής τεχνικές προδιαγραφές: «*Οι τεχνικές προδιαγραφές αφορούν την εκτέλεση του παραπάνω έργου προϋπολογισμού 6.900,00 € με ΦΠA. Οι απαιτούμενες επεμβάσεις αφορούν το 1255/16-5-2011 έγγραφο του Τμήματος Περιβαλλοντικής Υγιεινής και Υγειονομικού Ελέγχου της Διεύθυνσης Δημόσιας Υγείας & Κοινωνικής Μέριμνας της Περιφερειακής Ενότητας Ηλείας. Σύμφωνα με το παραπάνω έγγραφο διαπιστώθηκαν παράνομες συνδέσεις στο δίκτυο όμβριων στο Τ.Κ. Εφύρας της Δ.Ε. Πηνείας του Δήμου Ήλιδας. Η υλοποίησή τους κρίνεται επείγουσα αφού η έλλειψη βροχοπτώσεων και οι υψηλές θερμοκρασίες της καλοκαιρινής περιόδου επιδεινώνουν την κατάσταση και πολλαπλασιάζουν τους κινδύνους για την υγεία.*

*Συγκεκριμένα θα γίνουν οι παρακάτω εργασίες : Σε κάθε θέση επέμβασης θα πραγματοποιηθεί καθαίρεση οδοστρώματος γύρω από το φρεάτιο, εκσκαφή τάφρων με ταυτόχρονη απομάκρυνση των προϊόντων καθαίρεσης και εκσκαφής, εντοπισμός των σωληνώσεων των παράνομων συνδέσεων, σφράγισμα των σωληνώσεων με σκυρόδεμα C12/15 και αποκατάσταση του οδοστρώματος με σκυρόδεμα ή ασφαλτόμιγμα. Τα παραπάνω αφορούν τα φρεάτια στην Τ.Κ. Εφύρας που αναφέρονται στο σχετικό έγγραφο του Τμήματος Περιβαλλοντικής Υγιεινής και Υγειονομικού Ελέγχου, δηλαδή τα δύο φρεάτια στη θέση Πλάτανος και ένα πλησίον των οικιών κ. Αλεξόπουλου Ανδρέα, Μπουντουβή Ιωάννη και Αφών Αναγνωστόπουλου Κωνσταντίνου και Γεωργίου. Το μέσο πλάτος καθαίρεσης και εκσκαφής υπολογίστηκε σε 60εκ. και το μέσο βάθος σε 1μ. Εκτός των προαναφερόμενων φρεατίων θα πραγματοποιηθούν όμοιες επεμβάσεις και σε άλλα φρεάτια των Τ.Κ/των της Δημοτικής Ενότητας Πηνείας. Το συνολικό κόστος έχει υπολογιστεί για 17 σημεία επέμβασης.*

*Ο Ανάδοχος υποχρεούται να λάβει τα απαιτούμενα μέτρα ασφάλειας κατά την εκτέλεση του έργου για την αποφυγή ατυχήματος, όπως προβλέπεται στη νομοθεσία για την εκτέλεση δημοσίων έργων (Ν.1418/84, Ν3263/04 και Π.Δ. 609/85).*

*Η κατασκευή του θα γίνει με ανάθεση σε εργολάβο ή εμπειροτέχνη που διαθέτει πτυχίο για υδραυλικά έργα σύμφωνα με το Π.Δ. 171/87 και Π.Δ. 229/99*».

Προτείνεται η ανάθεση του έργου στον Ε.Δ.Ε. κ. Σαμψούνη Ευάγγελο.

Σύμφωνα με τις διατάξεις του άρθρου 1 του ΠΔ229/99 η ανάθεση του έργου γίνεται με βάση την προϋπολογιζόμενη δαπάνη και την περιγραφή του έργου. Τα στοιχεία αυτά της απόφασης αποτελούν τη σχετική μελέτη που προβλέπεται στην παρ.3 του άρθρου 4 του Ν.1418/84.

Η οικονομική επιτροπή αφού έλαβε υπόψη της:

1. το αίτημα δαπάνης και το τεύχος τεχνικών προδιαγραφών της Τεχνικής Υπηρεσίας,
2. τις διατάξεις των Π.Δ.171/87, 609/85 & 229/99, των Ν.1418/84, 3263/2004, 3463/2006 και του άρθρου 72 του Ν.3852/2010.

Αποφασίζει ομόφωνα

1. Αναθέτει απευθείας την εκτέλεση του έργου: Διακοπές παράνομων συνδέσεων με το δίκτυο ομβριων υδάτων Τ. Κ/των Δημοτικής Ενότητας Πηνείας στον Ε.Δ.Ε. κ. Σαμψούνη Ευάγγελο στο ποσό των 6.900,00€ συμπεριλαμβανομένου του ΦΠΑ.
2. Ψηφίζει και διαθέτει πίστωση 6.900,00€ σε βάρος του Κ.Α. 25.7336.20002 (ΔΕΣ) του προϋπολογισμού τού δήμου, έτους 2011, για την εξόφληση του αναδόχου.

# Η απόφαση αυτή πήρε αύξοντα αριθμό 185/2011

**. . . . . . . .**

Μετά την εξάντληση των θεμάτων λύθηκε η σημερινή συνεδρίαση.

Κατόπιν συντάχθηκε το πρακτικό αυτό και υπογράφηκε όπως παρακάτω:

**Ο ΠΡΟΕΔΡΟΣ ΤΑ ΜΕΛΗ**

ΑΚΡΙΒΕΣ ΑΝΤΙΓΡΑΦΟ

Αμαλιάδα 08-07-2011

**Ο ΠΡΟΕΔΡΟΣ**

**Βασίλειος Ζαχαρόπουλος**